Сократ (4. юла 469 п.н.е в Атенах – 399 п.н.е. в Атенах), по ґрецькы Σωκράτης, быв атеньскый філозоф, [Платон|Платонів]] учітель. Є признаваный за єдну з найвызначнїшых фіґур европской філозофії, бо на роздїл од своїх попередників (передсократіків), котры глядали походжіня і прічіны світа, Сократів інтерес ся заміряв на справы чоловіка і громады; як повідать Ціцеро, „знїс філозофію з неба на землю“. Своёв діалектічнов методов положыв основу западного крітічного мыслїня.